Լորա Դերն

Լորա Էլիզաբեթ Դերն (անգլ.՝ Laura Elizabeth Dern, փետրվարի 10, 1967(1967-02-10)[…], Լոս Անջելես, Կալիֆոռնիա, ԱՄՆ), ամերիկացի դերասանուհի, որը հայտնի է ռեժիսոր Դեյվիդ Լինչի հետ «Կապույտ թավիշ», «Սրտով վայրի», «Ներքին կայսրություն», «Թվին Փիքս» ֆիլմերում իր բազմամյա համագործակցությամբ, ինչպես նաև «Յուրայի ժամանակաշրջանի այգին» բլոկբաստերում և նրա շարունակություններում խաղացած դերերով։ «Օսկար» (2020),  BAFTA (2020), հինգ «Ոսկե գլոբուս» (1993, 2009, 2012, 2018, 2020), «Էմմի» (2017) և ԱՄՆ կինոդերասանների գիլդիա մրցանակների (2020) դափնեկիր։


== Ընտանիք ==
Լորա Դերնը այն սակավաթիվ դերասանուհիներից է, որոնք ծնունդյամբ պատկանում են ամերիկյան ընտրախավին։ Նրա ծնողներ Դայան Լադը և Բրյուս Դերնը հաջողակ դերասաններ են, որոնք մինչև Լորայի ծնվելը նկարահանվել են «Վայրի հրեշտակ» ֆիլմում և տարբեր տարիների առաջադրվել են «Օսկար» մրցանակի։ Նրա հոր պապը՝ Ջորջ Դերնը, 1933-1936 թվականներին զբաղեցրել է ԱՄՆ-ի պաշտպանության նախարարի, իսկ մինչ այդ՝ 8 տարի Յուտայի մարզպետի պաշտոնը։ Հոր հորեղբայրը՝ բանաստեղծ Արչիբալդ Մաքլիշը, մի ժամանակ գլխավորել է Կոնգրեսի գրադարանը։ Մոր հարազատներից են թատերագիր Թենեսի Ուիլյամսը և բանաստեղծ Սիդնեյ Լանեն։


== Կիոկարիերա ==
Լորան կինոյում նկարահանվել է վեց տարեկանից։ Մասնավորապես նրան կարելի է տեսնել իր մոր մասնակցությամբ նկարահանված Սկորսեզեի «Ալիսան այստեղ այլևս չի ապրում» (1975) ֆիլմի էպիզոդիկ դերերում։ 1980-ականների սկզբին Լի Ստրասբերգի հեղինակավոր կինոդպրոցում ուսումնասիրել է Ստանիսլավսկու համակարգը։ Հայտնիություն է ձեռք բերել 1980-ականների կեսին, երբ կատարել է պարզամիտ աղջկա դերեր, դրա վառ օրինակն է «Կապույտ թավիշ» (1986) ֆիլմում Դեյվիդ Լինչի գլխավոր դերը։
1990 թվականին Լինչը Լորա Դերնին նկարահանել է «Սրտով վայրի» ֆիլմի գլխավոր դերում, որտեղ նրա խաղընկերն էր այդ ժամանակվա բոյֆրենդ Նիկոլաս Քեյջը։ Չնայած քննադատություններին՝ ֆիլմը արժանացել է «Ոսկե արմավենու ճյուղ» մրցանակին։ Հաջորդ՝ «Թեթևամիտ Ռոզան» և «Սրտով վայրի» ժապավենում Լորան նկարահանվել է մոր հետ։ Այդ աշխատանքի համար երկուսն էլ առաջադրվել են «Օսկար» մրցանակի։
«Ֆորսաժ» հեռուստաֆիլմի նկարահանումներից հետո, որը նրան բերել է առաջին «Ոսկե գլոբուս»-ը, Դերնի կարիերան հասել է իր գագաթնակետին։ Սթիվեն Սփիլբերգի հրավերով Լորանը նկարահանվել է «Յուրայի ժամանակաշրջանի այգի» ֆիլմի գլխավոր դերում, իսկ Քլինթ Իսթվուդը նրան նկարահանել է «Կատարյալ աշխարհ» պատկերում։ Դրան հաջորդել են ևս երկու խոշոր դերասանական աշխատանքներ «Քաղաքացի Ռուդ» (1996) և «Հոկտեմբերյան երկինք» (1999) ֆիլմերում։ Միաժամանակ Լորենը փորձել է իր ուժերը որպես ռեժիսոր։


=== Լինչի հետ վերամիավորում ===
Ստեղծագործական ճգնաժամի մի հատվածից հետո, երբ Դերնը նկարահանվել է գրեթե էպիզոդիկ դերերում, դերասանուհին կրկին ուշադրության կենտրոնում է հայտնվել Լինչի «Ներքին կայսրություն» ֆիլմի թողարկմամբ (2006)։ Ռեժիսորի խոսքով պատկերի մտահղացումը ծնվել է Դերնի հետ հանդիպումից հետո, որը հաստատվել է նրա կողքին, որպեսզի վերականգնի ծանոթությունը։ Քննադատները նշել են դերասանուհու բացառիկ պլաստիկությունը և նրան կանխատեսել են «Օսկար» մրցանակի անվանակարգ։ Ռեժիսորն ինքն էլ է մղել նրան առաջադրման համար և կինոակադեմիկների ուշադրությունը հրավիրելու նպատակով նույնիսկ հոլիվուդյան Սանսեթ ծառուղիում կով է արածեցրել, այնուամենայնիվ կինոակադեմիկոսներն անտեսել են «Ներքին կայսրություն» ֆիլմը։


== Անձնական կյանք ==
2005-2013 թվականներին ամուսնացած է եղել երաժիշտ Բեն Հարպերի հետ։ Զույգն ունի երկու երեխա՝ որդին Էլերի Ուոկեր Հարպերը և դուստրը՝ Ջեյն Հարպերը։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==